ชัยสิทธิ์ ชินวัตร

พลเอก **ชัยสิทธิ์ ชินวัตร** (เกิด 25 มิถุนายน พ.ศ. 2488)  เป็นนายทหารชาวไทย อดีตผู้บัญชาการทหารสูงสุด และอดีตผู้บัญชาการทหารบก

## ประวัติ

### ชีวิตส่วนตัว
ชัยสิทธิ์ เกิดเมื่อวันที่ 25 มิถุนายน พ.ศ. 2488 เป็นบุตรพันเอกพิเศษ ศักดิ์ ชินวัตร กับนางทวี ชินวัตร เป็นพี่ชายร้อยเอก ประวิตร ชินวัตร อดีตรองกรรมการผู้อำนวยการใหญ่ สายปฏิบัติการ บริษัท การบินไทย จำกัด (มหาชน) และพี่ชาย พันโท สุรจิตร ชินวัตร ด้านครอบครัวสมรสกับนางวีณา ชินวัตร (สกุลเดิม: สุขสภา) มีบุตร 2 คน คือ ลัฆวี ชินวัตร และวีรสิทธิ์ ชินวัตร ผู้จัดการฝ่ายการตลาดองค์กร บริษัท ไทยซัมซุง อิเลคโทรนิคส์ จำกัด และเป็นญาติผู้พี่ทักษิณ ชินวัตร และยิ่งลักษณ์ ชินวัตร อดีตนายกรัฐมนตรี

### การศึกษา
สำเร็จการศึกษาชั้นมัธยมศึกษาปีที่ 6 จากโรงเรียนเบญจมราชูทิศ ราชบุรี เมื่อปี พ.ศ. 2503 หลังจากนั้นได้สอบเข้าโรงเรียนเตรียมทหาร เป็นนักเรียนเตรียมทหาร รุ่นที่ 5 และได้เลือกเข้าศึกษาต่อเป็นนักเรียนนายร้อย (จปร.รุ่นที่ 16) จากโรงเรียนนายร้อยพระจุลจอมเกล้า โดยเลือกเหล่าทหารช่าง จนสำเร็จการศึกษาในปี พ.ศ. 2511 และได้รับพระราชทานยศเป็นว่าที่ร้อยตรี ในตำแหน่งผู้บังคับหมวดทหารช่าง สังกัดกองพันทหารช่างที่ 4

## การทำงาน

### ตำแหน่งราชการ
* พ.ศ. 2512 : ผู้บังคับหมวดกองพันทหารช่างที่ 4
* พ.ศ. 2516 : ผู้บังคับกองร้อยทหารช่าง กองพันทหารช่างที่ 4
* พ.ศ. 2517 : นายทหารส่งกำลัง กองพันทหารช่างที่ 3
* พ.ศ. 2518 : ครูโรงเรียนทหารช่าง กรมการทหารช่าง
* พ.ศ. 2521 : ผู้บังคับกองร้อย โรงเรียนทหารช่าง กรมการทหารช่าง
* พ.ศ. 2522 : ผู้ช่วยหัวหน้ากองส่งกำลัง กองทัพภาคที่ 3
* พ.ศ. 2524 : นายทหารฝ่ายยุทธการและการฝึก กองแผน และโครงการกองบัญชาการช่วยรบที่ 3
* พ.ศ. 2525 : นายทหารฝ่ายยุทธการและการฝึก กองพันทหารช่างที่ 112
* พ.ศ. 2526 : นายทหารฝ่ายยุทธการและการฝึก กรมทหารช่างที่ 11
* พ.ศ. 2528 : เสนาธิการกรมทหารช่างที่ 11
* พ.ศ. 2530 : รองผู้บังคับการกรมทหารช่างที่ 11
* พ.ศ. 2533 : ผู้บังคับการกรมพัฒนาที่ 4 กองพลพัฒนาที่ 4
* พ.ศ. 2537 : รองผู้บัญชาการกองพลพัฒนาที่ 4
* พ.ศ. 2539 : ผู้บัญชาการกองบัญชาการช่วยรบที่ 4
* พ.ศ. 2541 : ผู้บัญชาการมณฑลทหารบกที่ 42
* พ.ศ. 2543 : รองแม่ทัพภาคที่ 4
* พ.ศ. 2544 : รองผู้บัญชาการหน่วยบัญชาการทหารพัฒนา กองบัญชาการทหารสูงสุด
* พ.ศ. 2545 : ที่ปรึกษาพิเศษ กองบัญชาการทหารสูงสุด
* พ.ศ. 2545 : ผู้ช่วยผู้บัญชาการทหารบก
* พ.ศ. 2546 : ผู้บัญชาการทหารบก
* พ.ศ. 2547 : ผู้บัญชาการทหารสูงสุด

### งานการเมือง
ชัยสิทธิ์ เคยมีกระแสข่าวว่าจะดำรงตำแหน่งเป็นหัวหน้าพรรคเพื่อไทย ต่อมาในปี พ.ศ. 2554 ได้รับแต่งตั้งเป็นที่ปรึกษานายกรัฐมนตรี (ยิ่งลักษณ์ ชินวัตร) ในปี พ.ศ. 2561 ชัยสิทธิ์ ดำรงตำแหน่งประธานที่ปรึกษาพรรคพลังปวงชนไทย ส่วนนิคม บุญวิเศษเป็นหัวหน้าพรรคพลังปวงชนไทย ซึ่งถูกมองว่าเป็นนอมินีของพรรคเพื่อไทย

## เครื่องราชอิสริยาภรณ์

### ไทย

### ต่างประเทศ

*  :
** พ.ศ. 2548 – 80x80px เครื่องอิสริยาภรณ์อุตมะ บักติ เจเมอร์ลัง (เท็นเทรา)
** พ.ศ. 2547 – 80x80px เหรียญปิงกัต จาซา เกมิลัง (เท็นเทรา)
*  :
** พ.ศ. 2547 – 80x80px เครื่องราชอิสริยาภรณ์ออเรนจ์-นัสเซา ชั้นนายทัพ

## อ้างอิง

หมวดหมู่:สกุลชินวัตร
หมวดหมู่:ทหารบกชาวไทย
หมวดหมู่:นายพลชาวไทย
หมวดหมู่:พลเรือเอกชาวไทย
หมวดหมู่:พลอากาศเอกชาวไทย
หมวดหมู่:ผู้บัญชาการทหารสูงสุดไทย
หมวดหมู่:ผู้บัญชาการทหารบกของกองทัพไทย
หมวดหมู่:ผู้ได้รับเหรียญจักรมาลา
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:นักการเมืองไทย
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคเพื่อธรรม
หมวดหมู่:พรรคไทยรักษาชาติ
หมวดหมู่:พรรคพลังปวงชนไทย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:พุทธศาสนิกชนชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากโรงเรียนเบญจมราชูทิศ ราชบุรี
หมวดหมู่:ผู้ได้รับรางวัลเกียรติยศจักรดาว